新界北部水浸特別報告

新界北部水浸特別報告係每當新界北部受大雨影響，引致嗰區嘅低窪地帶出現水浸或就嚟出現水浸，香港天文台就會發出新界北部水浸特別報告。嗰項報告會透過電台同電視台向市民廣播，並喺適當時候更新，直到大雨過去為止。新界北部水浸特別報告獨立於其他氣象警告，例如強烈季候風信號或熱帶氣旋警告信號、暴雨警告信號、雷暴警告及山泥傾瀉警告，呢啲警告可以同時生效，但由於惡劣天氣下唔會出現結霜，所以呢個警告唔會同霜凍警告同時生效。

新界北部水浸特別報告頻率同生效日數

記錄之最 

生效時間最長：2018年8月29號16:00至8月30號06:45，合共14個鐘45分鐘。
生效時間最短：2002年7月3號13:15至13:55，合共40分鐘。
最早全年首次發出：2014年3月30號20:20至3月31號02:30，合共6個鐘10分鐘。唯一一次要喺3月發出呢個警告。
最遲全年首次發出：1999年8月22號16:50至21:00，合共4個鐘10分鐘。
最早全年最後發出：2014年5月11號11:05至23:55，合共12個鐘50分鐘。
最遲全年最後發出：2016年10月19號13:25至21:50，合共8個鐘25分鐘。
發出次數同埋生效日數最多嘅年份：2001年，夾埋發出10次同12日生效。
發出次數同埋生效日數最少嘅年份：2007年，只發出1次及1日生效。
同一日內發出最多次數：1998年6月9號、2000年8月24號、2005年6月15號同2017年7月18號，各有2次。

連出去
新界北部水浸特別報告 - 香港天文台
新界北部水浸特別報告
香港天文台警告及信號資料庫 - 新界北部水浸特別報告 
香港天文台－新界北部水浸特別報告狀況

香港地下天文台氣象‧人‧語：暴雨警告的來由，08-05-2014

香港天文台